PLAN STRATEGIC DE DEZVOLTARE

AL DEPARTAMENTULUI DE ECONOMIE

DIN CADRUL

UNIVERSITĂŢII CREŞTINE PARTIUM DIN ORADEA

PERIOADA 2021-2024

Planul strategic de dezvoltare al Departamentului de Economie (DE) pentru perioada 2021-2024 defineşte direcţiile de dezvoltare pentru specializările oferite în limba maghiară de licenţă Management, Economia comerțului, turismului şi serviciilor, Finanţe şi Bănci, şi de master Managementul Dezvoltării Afacerilor, Administrarea Afacerilor în Turism.

1. **Misiune și scopuri**

Universitatea Creştină Partium (în continuare UCP) este prima instituție de învățământ superior din România care oferă specializări economice în limba maghiară în spiritul tradiţiilor educative maghiare și universale. Specializările economice în limba maghiară de licență și masterat oferite de DE urmăresc atragerea studenților din regiunea Partium, precum și din celelalte regiuni istorice din România și Ungaria.

Programele din cadrul Departamentului de Economie (DE) se încadrează armonios în construcţia Universităţii Creştine Partium, al cărei misiune şi obiective sunt de natură profesional-didactice, ştiinţifice, cultural-educative, sociale şi de cooperare academică-profesională internă și internațională.

Scopul DE este asigurarea pregătirii unor specialişti apreciați pe piața muncii în domeniul științelor economice și administrarea afacerilor competitivi în ţară şi în străinătate, în cadrul unui sistem de învăţământ în limbă maternă, în conformitate cu necesităţile şi cerinţele exigente ale educaţiei şi ştiinţei.

În misiunea sa Departamentul își propune să înfăptuiască următoarele **principii**:

a) asigurarea învăţământului superior economic în limba maghiară, în spiritul tradiţiilor educative maghiare, sub semnul valorilor creştine;

b) transmiterea unor cunoştinţe profesionale şi a unei culturi generale moderne, în concordanţă cu standardele europene;

c) promovarea eficientă a cercetării ştiinţifice economice şi diseminarea rezultatelor acestora;

d) asigurarea formării unor specialişti în domeniul științe economice și administrarea afacerilor care să satisfacă necesităţile regionale;

e) angajarea activă în viaţa comunităţii, extinderea şi utilizarea mai eficientă a legăturilor cu mediul exterior universităţii;

f) modernizarea şi perfecţionarea continuă a procesului de învăţământ şi a metodelor didactice, deschiderea spre cunoştinţele şi ideile noi, în spiritul exigenţelor ştiinţifice;

g) formarea unei comunităţi spirituale creştine care să contribuie la întărirea conştiinţei şi identităţii naţionale și regionale, la dezvoltarea generală a comunităţii maghiare din Bazinul Carpatic;

1. Analiza situaţiei actuale

Departamentul de Economie funcţionează în cadrul Facultăţii de Ştiinţe Economice şi Sociale, alături de Departamentul de Ştiinţe Socio- Umane.

Pentru elaborarea planului strategic al DE, modelul de evaluare a factorilor de macromediu şi micromediu este analiza SWOT. Din analiza efectuată la nivel instituţional, pentru Departamentul de Economie deprindem următoarele aspecte:

**Puncte tari**

* În cadrul Departamentului de Economie funcţionează 3 programe de studii universitare de licenţă acreditate în conformitate cu standardele ARACIS.
* Este asigurată continuarea studiilor universitare la nivel MA, prin 2 programe de studii universitare de master acreditate în conformitate cu standardele ARACIS, care funcţionează în cadrul Departamentului de Economie.
* În cadrul Departamentului de Economie există un centru de cercetare, ”Centrul de Cercetare Economică Partium”, activitatea de bază este cercetarea și dezvoltarea economică și multidisciplinară de bază și aplicată bazată pe instruirile de la Departamentul de Economie și nevoile pieței.
* La revista științifică Forum Economic (Közgazdász Fórum)- listate în baza de date: EBSCO, EPA, CNCSIS B – Departamentul de Economie alături de Universitatea Babes-Bolyai și Asociația Economiștilor Maghiar din România este co-editor
* Oportunități de continuare a studiilor la nivel doctoral prin colaborări internaționale Universitatea din Debrecen, Universitatea din Pécs.
* Programele de studiu au o misiune clar definită, centrată pe învăţământ şi cercetare ştiinţifică proprie, dar corelată cu misiunea instituţională şi a facultăţii.
* Rezultate bune în programele de mobilităţi studenţeşti şi de cadre didactice (Erasmus+)
* Studenţii pot beneficia de burse speciale de studii şi de cercetare (Makovecz, etc.)
* Condiții infrastructurale bune prin inaugurarea noii clădiri universitare.
* Formarea viitorilor profesori este asigurată prin Departamentul Psihopedagogic.
* Număr mare de cooperări internaţionale, mai ales cu universităţi din Europa (Universitatea Babeş-Bolyai, Universitatea de Vest Timişoara, Universitatea Tehnică Timişoara, Universitatea Corvinus din Budapest, Universitatea Tehnică din Cluj-Napoca, Universitatea din Sopron –Ungaria, Universitatea din Debrecen – Ungaria, Universitatea din Szeged, Universitatea din Miskolc, Universitatea din Dunaújváros – Ungaria, Universitatea din Győr – Ungaria, Universitatea Selye János – Slovacia, Universitatea din Pécs, Universitatea Primorska – Slovenia, Universitaea din Pammukale, Universitaea Istanbul Aydin, Universitate de Business din Poznan, Bronislaw Markiewicz State Higher School of Technology and Economics in Jaroslaw, Academia Internațională de Business din Kolding, Universitatea de Economie din Izmir, Universitatea din Zaragoza etc.).
* Experiență bogată de implementare a unor programe de cercetare-dezvoltare pe bază de contract/grant, în cadrul proiectului câștigat de la Fundația Pallas Athene Domus Educationis Ungaria
* Cadrele didactice pot beneficia de granturi de cercetare (prin intermediul Institutului Programelor de Cercetare).
* Acces online la baze de date internaţionale
* Departementul de Economie dispune de licență de softvere de specialitate: prin intermediul programului SAP University Alliences introduce ]n lumea economiei digitale studenții, program econometric STATA-, platforma de rezervări turistice pentru bilete de avion AMADEAUS.
* Bibliotecă bine dotată, cu cele mai importante titluri din literatura de specialitate, inclusiv recente.
* Procesul de educare este unul centrat pe student, se lucrează în condiţii optime, cu grupuri relativ mici.
* Existenţa mai multor institute de cercetare în cadrul Universității
* Departamentele dispun de resurse financiare bugetate pentru mobilitatea de cercetare a cadrelor didactice.
* Tradiţie în organizarea unor conferinţe ştiinţifice internaţionale.
* Variate activități de marketing educaţional şi PR (programe speciale pentru atragerea absolvenţilor de liceu, materiale de popularizare, evenimente publice etc.)
* Studenţii au posibilitatea să se afirme pe plan ştiinţific în cadrul sesiunii de comunicări organizate anual de universitate.

**Puncte slabe**

* Numărul suficient de cadre didactice cu titlu de doctor.
* Număr suficient de cadre didactice titulare, pentru cele 5 programe de studiu (3 BA; 2 MA).
* Numărul relativ mare de abandon la unele programe de studii.
* Departamentul dispune de un număr suficient de contracte de prestări de servicii cu instituții și firme la nivel local și regional.
* Colaborarea între departamente nu este pe deplin optimizată (de ex. puţine proiecte interdisciplinare, discipline duplicate).
* Managementul departamentului are prerogative limitate în privinţa gestionării resurselor financiare.
* Probleme privind distribuirea sarcinilor în cadrul departamentului.
* Lipsa unui sistem de motivare coerent, prin care să fie motivate şi recompensate, performanţa, participarea efectivă şi eficientă.
* Lipsa unui climat colegial, de cooperare între cadrele didactice din cadrul Departamentului de Economie, care facilitează atât eficienţa activităţii didactice şi de cercetare, precum şi a altor activităţi conexe.

**Oportunităţi**

* Grupul ţintă este și unul transfrontalier (fiind cu limbă de predare maghiară, programele de studiu economice din cadrul departamentului au din ce în ce mai mulţi studenţi din Ungaria)
* Creșterea vizibilității științifice internaționale prin publicații la edituri prestigioase, reviste recunoscute
* Lărgirea accesului la bazele de date internaţionale
* Dezvoltarea resurselor umane la nivelul departamentelor
* Dezvoltarea unor programe de studii doctorale interdisciplinare prin colaborări internaționale
* Amplificarea legăturilor cu mediul de afaceri şi cu instituţiile publice sau private pentru care se formează specialişti şi se realizează activitate de cercetare aplicativă.
* Absolvenţii vorbitori de limbă română şi maghiară ai universităţii au avantaje ocupaţionale în regiunea de frontieră
* Cadrele didactice pot participa la programe de formare şi perfecţionare organizate de universitate
* Întărirea legăturilor cu absolvenții

**Ameninţări**

* Contextul demografic (numărul scăzut de tineri absolvenţi de liceu, scăderea populaţiei maghiare din Transilvania)
* Cadrul legislativ instabil
* Consecințele expansiunii învăţământului universitar, competiţie semnificativă între universităţile din România (la care se adaugă universităţile din Ungaria şi din alte state UE)
* Cunoştinţele generale şi competenţele lingvistice ale absolvenţilor din liceu sunt destul de scăzute, necesitând integrarea unor elemente de „recuperare” în curriculum, în defavoarea disciplinelor de specialitate.
* Pericolul migrării unor cadre didactice spre alte sectoare de activitate din ţară şi străinătate, care oferă avantaje materiale considerabile.
* Recrutarea cu dificultate a cadrelor didactice tinere având în vedere faptul că intrarea în profesie este mai puţin stimulativă, întrucât există obligativitatea deţinerii titlului de doctor în ştiinţe încă de la nivelul de lector universitar şi a celei de student doctorand pentru gradul didactic de asistent universitar.

1. **Priorităţile şi strategiile DE**

Prioritățile strategice cele mai importante ale perioadei 2021–2024 se referă la obţinerea unor calificative superioare în evaluările periodice la nivelul programelor de studii. O condiţie prioritară pentru realizarea acestor obiective este pe de o parte îmbunătăţirea structurii corpului didactic la nivelul departamentului prin atragerea unor specialişti cu o înaltă pregătire profesională şi ştiinţifică, precum şi crearea condiţiilor pentru finalizarea studiilor doctorale de către cadrele proprii, iar pe de altă parte îmbunătăţirea calitativă, mai ales în sensul creșterii vizibilității și recunoașterii internaționale a activităţii de cercetare științifică desfășurate în cadrul universității.

**Obiectivele strategice** ale Departamentului de Economie se corelează cu cele ale Universităţii în ansamblul ei şi constau în:

* + - dezvoltarea resurselor umane (cadrele didactice, personalul didactic auxiliar, studenții);
    - implicarea mai accentuată a departamentului în viaţa culturală regională şi locală;
    - dezvoltarea şi restructurarea continuă a procesului de instruire în vederea creșterii calităţii;
    - reconfigurarea strategiei de cercetare științifică și a instrumentelor de monitorizare existente, cu accent deosebit pe creșterea vizibilității internaționale și asigurării impactului regional al rezultatelor cercetării ;
    - armonizarea planificării financiare cu cea profesional-academică, dezvoltarea capacităţii de autogestionare;
    - dezvoltarea infrastructurii;
    - dezvoltarea programelor e-learning
    - creşterea eficienţei organizării instituţionale;
    - extinderea relaţiilor de parteneriat cu alte instituţii de învăţământ superior precum şi a colaborării cu alte instituții ;
    - adaptarea instruirii la cerinţele de pe piaţa muncii, mai cu seamă la nivel regional;
    - crearea și dezvoltarea unor relaţii de colaborare cu autorităţile locale şi judeţene, cu organizaţiile civice şi antreprenoriale;
    - dezvoltarea relațiilor de colaborare cu instituțiile și firmele care sunt potențiali angajatori ai absolvenţilor noştri;
    - iniţierea unor proiecte în colaborare cu firmele și instituțiile partenere în vederea absorbţiei de fonduri europene (prin care acestea ar putea fi motivate suplimentar să ofere sprijin în instruirea practică a studenților noștri);
    - asumarea unui rol catalizator în viața științifică și culturală a comunităților locale.

1. **Oferta educaţională**

O direcţie prioritară în cadrul strategiei de dezvoltare este *menţinerea*, *dezvoltarea şi îmbunătăţirea programelor de studii deja existente* în cadrul departamentului, având în vedere că din cauza scăderii numărului de potențiali candidați la admitere și a fenomenului de abandon al studiilor, să nu ajungem sub limita numărului minim de studenți, periclitând continuitatea programului.

Un alt scop prioritar reprezintă lansarea unor programe de studii prin care să acoperim *noi domenii* de instruire. Având în vedere specificul regional, se resimte nevoia de a crea specializări de profil agronomic pe care am putea să le punem în funcţiune prin colaborări cu specializări asemănătoare ale universităţii din Debrecen.

Dat fiind faptul că în cazul programelor de studii cu un număr redus de studenţi nu există posibilitatea unei funcţionări eficiente din punct de vedere financiar, vom iniţia elaborarea unor *module de bază comune*, care să fie incluse în planurile de învățământ ale mai multor specializări, având şi avantajul de a asigura colaborarea dintre diferitele discipline și de a încuraja finalizarea concomitentă a două specializări de către studenţii universității.

Totodată, programele de *studii înrudite* vor concepe *“trunchiuri” comune*, în interiorul cărora vor oferi cursuri comune studenţilor de la două-trei specializări. Prin aceste soluţii putem ajunge la o activitate educaţională mult mai eficientă din punctul de vedere al raportului cost/rezultat.

În paralel cu procesul de consolidare al specializărilor de licență și master, având în vedere iniţierea pregătirii condiţiilor pentru *înfiinţarea Şcolii Doctorale* la nivel de Universitate, bazată pe cooperările internaționale pe care le-a dezvoltat în domeniul studiilor doctorale cu Universitatea ELTE din Budapesta și Universitatea din Debrecen, DE îşi propune obținerea calităţii de conducător de doctorat de un număr de cadre didactice, care vor putea constitui nucleul de specialiști ai viitoarei Școli Doctorale.

Un alt obiectiv ce trebuie avut în vedere este implicarea departamentului în *programe de educaţie continuă*, care ar putea deveni o resursă în consolidarea situaţiei financiare a universității, cu consecinţe pozitive şi în consolidarea rolului și poziției instituţiei noastre în context regional, ținând cont și de faptul că multe finanţări europene se acordă proiectelor legate de educația și formarea profesională continuă.

**Cercetarea științifică**

Calitatea academică a ofertei educaționale universitare și postuniversitare oferite de Departament in domeniile management, administrarea afacerilor și finanțe depinde de activitatea de cercetare științifică a lectorilor, conferențiarilor și profesorilor titulari de cursuri.

Standardele interne de autoevaluare a activității științifice din cadrul universității stimulează personalul didactic să desfășoare o activitate de cercetare științifică necesară pentru dezvoltarea carierei universitare. Strategia de cercetare al Departamentului oferă direcțiile de dezvoltare pe domeniile ofertei educaționale a activității de cercetare științifică prin creșterea numărului de publicații apărute în reviste de prestigiu indexate in baze de date internaționale și cu factor de impact (Thomson Reuters Impact Factor) agreate în domeniul științelor economice și administrarea afacerilor.

Ca rezultat al monitorizării și evaluării sistematice a activității de cercetare științifică din cadrul Departamentului, s-au conturat anumite domenii de cercetare strategice care pot constitui bazele unui portofoliu de cercetare care contribuie la dezvoltarea domeniilor educaționale oferite: 1. Managementul competitivității macroeconomice; 2. Responsabilitate socială în managementul întreprinderilor mici și mijlocii; 3. Rolul turismului în dezvoltarea regiunii Partium; 4. Dezvoltarea comerţului tradiţional și electronic în România și regiunea Partium; 5. Sustenabilitate economică, socială și ecologică; 6. Analiza comparativă a taxării; 7. Efectele volatilității cursului de schimb asupra performanței comerțului exterior; 8. Dezvoltare regională.

În urma celor enumerate, activitatea de cercetare ştiinţifică a Departamentului de Economie are următoarele **scopuri strategice**:

* elaborarea și implementarea unui portofoliu de cercetare specific domeniilor educaționale oferite;
* îmbunătățirea condițiilor financiare privind desfășurarea cercetării științifice;
* creșterea vizibilității internaționale a activității de cercetare științifică desfășurată în cadrul Departamentului prin publicații apărute în reviste de prestigiu indexate in baze de date internaționale și cu factor de impact (Thomson Reuters Impact Factor) agreate în domeniul științelor economice și administrarea afacerilor.

Conform scopurilor strategice stabilite, **obiectivele specifice** ale Departamentului în privința cercetării științifice sunt următoarele:

* alcătuirea unor rețele de cercetare științifică în cadrul Departamentului, în jurul domeniilor strategice de cercetare științifică;
* elaborarea și implementarea unui sistem de salarizare care premiază desfășurarea activităților de cercetare științifică vizibile pe plan internațional și sancționează lipsa acestora.
* asigurarea vizibilităţii interne și externe ale rezultatelor cercetării științifice din cadrul departamentului;
* dezvoltarea relațiilor cadrelor didactice titulare cu rețele funcționale de cercetare pentru facilitarea publicării in reviste de prestigiu;
* dezvoltarea resurselor informaţionale prin accesul la bazele de date științifice agreate in domeniul ştiințelor economice si administrarea afacerilor, respectiv a infrastructurii IT în sprijinul cercetării științifice din Departament;
* implementarea unui sistem de promovare a activității științifice în rândul studenților;

1. **Resurse umane**

*Cadre didactice*

Pentru funcţionarea optimă a programelor de studii de licenţă şi masterat din cadrul Departamentului de Economie în primul rând este necesară asigurarea resurselor umane şi a infrastructurii. Dintre indicatorii de performanţă cantitativi privind resursele umane, cel mai important este asigurarea numărului de cadre didactice având titlul de doctor în domeniile disciplinelor susţinute, conform standardelor ARACIS. În prezent, activitatea didactică în cadrul celor 5 programe de studii economice este asigurată de 25 cadre didactice, dintre care 15 titulari cu titlul de doctor, 4 asistenţi doctoranzi, cu contract de muncă pe perioadă determinată, 3 asociaţi având titlul de doctor şi 3 asociaţi doctoranzi cu timp parţial. Atragerea de noi cadre didactice, respectiv finalizarea studiilor doctorale în cazul cadrelor didactice proprii este o prioritate stringentă pentru asigurarea continuităţii, şi buna desfăşurare a activităţii în cadrul Departamentului de Economie.

Calitatea activităţii educaţionale şi de cercetare este asigurată de pregătirea, competența profesională şi loialitatea către instituție a cadrelor didactice. În acest sens, **obiectivele** **de bază** vor fi următoarele:

* Trasarea unor cerințe minimale și medii, respectiv prin desfacerea contractului de muncă al celor care nu satisfac aceste cerințe minimale.
* Creşterea gradului de ocupare a posturilor didactice prin promovări şi atragerea de noi cadre didactice, atât din afara universităţii, cât şi din rândul studenţilor cu performanţă ridicată.
* mai mare implicare a conducerii în titularizarea de cadre didactice cu pregătire iniţială şi doctorală în domeniul disciplinelor predate.
* Îmbunătăţirea balanţei titulari-asociaţi.
* Motivarea şi recompensarea performanţelor obţinute în activitatea educaţională sau ştiinţifică, în funcție de performanţele didactice, activitatea de cercetare şi participarea activă la consolidarea departamentului/instituţiei.
* Dezvoltarea unei culturi organizaţionale bazată pe colegialitate, comunicare deschisă, transparenţă, încredere şi respect reciproc.
* Sprijinirea dezvoltării profesionale a cadrelor didactice din departament, a participării lor la conferinţe internaţionale şi naţionale, precum și în activitatea lor de publicare.
* Asigurarea unor condiţii de muncă adecvate şi a unui climat propice realizării profesionale a fiecărui cadru didactic, prin crearea posibilităţilor de accedere la posturi didactice superioare.
* Încurajarea cadrelor didactice în implicarea în proiecte, contracte de cercetare, acţiuni sociale etc., promovând astfel facultatea şi universitatea.
* Iniţierea şi susţinerea de programe, în acord cu conducerea universităţii, privind formarea continuă a cadrelor didactice (life-long learning) în domenii care să contribuie la formarea de competenţe transversale necesare unei proces educaţional modern, apreciat de studenţi şi mai apoi de angajatori.
* Clarificarea atribuţiilor la nivelul departamentului
* Gestionarea optimă a resurselor umane din structurile de predare prin reducerea suprasolicitării doctoranzilor

*Studenţii*

Având în vedere că motivul existenţei noastre sunt studenţii, tot ceea ce întreprindem vizează, direct sau indirect, studenţii. Toate obiectivele generale şi specifice, acţiunile întreprinse şi propuse au în vedere studenţii. Activitatea educaţională de succes presupune o comunitate studenţească ce se caracterizează prin perseverenţă, dorinţă de învăţare şi care-şi găseşte firesc locul în această instituţie, convinsă fiind că aceasta vine în întâmpinarea aspiraţiilor sale. În această privinţă, obiectivele principale sunt:

* + - Consolidarea participării studenţilor la viaţa universitară prin întărirea colaborării cu reprezentanţii lor;
    - Susţinerea studenţilor cu rezultate excepţionale în studiu;
    - Integrarea studenţilor în programele de cercetare;
    - Sprijinirea participării studenților în programe academice internaționale (ERASMUS;; MAKOVECZ etc.);
    - Îmbunătățirea activităţii de tutorat.

1. **Relaţiile cu mediul extern**

Obiectivele Departamentului de Economie pentru îmbunătăţirea procesului educaţional sunt:

* Creşterea numărului contractelor de colaborare ori de prestări-servicii, încheiate cu *instituţii de stat*, prin afirmarea universităţii ca un prestator de servicii de cercetare-dezvoltare pentru instituţii publice (componentele sociale din studiile de impact, sondaje, programe de dezvoltare socială etc.) şi încurajarea diverselor contracte de prestări-servicii cu primării, agenţii, alte instituţii publice.
* Îmbunătăţirea cooperării cu *sectorul privat*, prin intrarea facultăţii în parteneriate privind practica studenţilor, facilitarea dezvoltării relaţiilor contractuale (cercetare, dezvoltare, servicii de traducere-interpretare etc.), invitarea reprezentanţilor sectorului de afaceri la evenimentele universităţii (în calitate de invitaţi speciali), participarea lor în juriul unor concursuri etc., dezvoltarea unor scheme de sponsorizare reciproc avantajoase.
* Colaborări cu *organizaţii civile.*

1. **PR. comunicare şi marketing**

O componentă esenţială a strategiei DE este activitatea de promovare a programelor de studii oferite prin:

* Creşterea prezenţei media
* Diversificare marketingului educaţional pentru atragerea absolvenţilor de liceu
* Organizarea de evenimente speciale, competiții anuale organizate special pentru liceeni
* Prezenţă în reţelele de socializare moderne (Facebook, Istagram, YouTube)